**НЧ„ДИМИТЪР ПОЛЯНОВ-1962“ С.КОСТИНО, ОБЩ.КЪРДЖАЛИ**

**О Т Ч Е Т Е Н Д О К Л А Д**

**За дейността на НЧ “Димитър Полянов-1962 ” с.Костино,**

**общ. Кърджали, през 2022 год**.

Българското читалище се възприема от обществото като културна институция, завоювала своите позиции през годините на своето съществуване и доказала, че е необходима. Заедно с това се откроява и специфичната мисия на читалището за съхранение и развитие на традиционните ценности на нацията. Народно читалище „Димитър Полянов-1962”, с.Костино се е превърнало в основна клетка на културата със свое място и роля в живота на местната общност.

Измина още една много трудна година от дейността на нашето читалище. Живеем в трудни дни, дни в които основната мисъл на всеки е физическото оцеляване. Но въпреки трудностите с наше усилие и настоятелството, по-райони и кметства, ще оцелеем и за в бъдеще. Така както е жив интереса и желанието за по добър живот въпреки, че всеки има компютър и Интернет вкъщи, то желанието за хубава книга не е угаснало. До колко нашето читалище в с.Костино съумява да отговори на потребностите на населението, до колко и как работи за развитие на самодейността и читателския интерес ще дадем отговор с този отчетен доклад.

През изминалата година обявената епидемична обстановка се отрази и на нашето читалище. За трета година бяхме изправени пред несигурност и неизвестност за работата на нашата институция . През всичкото време на пандемията читалището не е затваряло врати, като основно функционираше библиотеката.

Пандемията и често сменящите се заради нея правила рязко поставиха в несвойствена среда всички ни. Затова много от тях избраха по-малкото зло – вместо да замразят дейността си до отпадането на ограниченията, я преместиха във виртуалното пространство.
Още в първите дни на пандемията в читалището осъзнахме, че физическото дистанциране и изолацията не бива да пречат на активността. Фейсбук служеше предимно за популяризирането на дейността на читалището, след пандемията социалната мрежа се превърна в негово основно поле за изява. В началото почнахме да публикуваме стари снимки от изявите на фолклорните групи . Нашето село е приказно красиво на страницата на НЧ „Димитър Полянов-1962“ във Фейсбук се представят снимки и клипове от селото и околността.

 Но Главно място в работата на нашето читалище през изминалата година заема библиотечната дейност. Както вече споменах , библиотеката при читалището не е прекъсвала дейността си. Всички читатели бяха обслужвани при строго спазване на противоепидемичните мерки.

В читалището имаме общо 6045 тома книги. Брой на читателите през 2022 година беше общо229 души от които 97 читатели са лица под 18 годишна възраст, а лица над 18 години са 132 читатели. Четат се предимно художествена и детска литература, а така също много се взимат литературните анализи за помощ на учебния процес. През отчетната година имаме общо посещения 3128 и са раздадени общо 1625 тома книги, а посещенията за заемната за дома са 1426. Също така са направени и абонации за вестници и списания през 2022година.

В нашето читалище имаме една фолклорна група и една група за модерни танци. Фолклорна група са 6 на брой и групата за модерни танци са 6 на брой.

Съвместно с училището, всички празници и бележити дати се празнуваха, където групите за фолклорни танци модерни танци взимат участие. Настоятелството винаги проявява разбиране при участие на децата в програми. Организираха и се честват рождени дни на желаещите деца и на младеж та . При строго спазване на противоепидемичните мерки.

Организирахме и празнувахме 8март ,,МЕЖДУНАРОДЕН ДЕН НА ЖЕНАТА’’. През изминалия отчетен период 2022г. на празника ни присъстваха 38 жени. Разбира се пак при строго спазване на противоепидемичните мерки.

Също така организирахме и празнувахме преди нова годишно парти с жените от селото, които приготвиха най-различни ястия. Имаше томбола и подаръци за всички . Присъстваха 42 жени.

Както знаете имаме открит интернет зала – „**Информационен център“,** одобрен проект от „**Глобални библиотеки**“ през 2010 година, почти всеки ден имаме посещения от всички възрастови групи, които си търсят информация, новости, работа и най важното за по възрастните, че се виждат и общуват с близките си в чужбина. Но със строго спазване на противоепидемичните мерки.

В тези трудни дни е важно да избягваме паниката и да увеличаваме личното и семейното доверие и молитвата към Бога с вярата, че Бог няма да ни изостави. Както навсякъде така и при нас в нашето читалище имаме много проблеми за решаване на библиотечната дейност, така и за културно масовата и художествената самодейност. **Все още ни са нужни много средства за ремонт** поради това , че сградата е много стара, за културни мероприятия, и за нови книги. Но ни радва факта, че младото поколение идва с идеи в читалището за културни мероприятия, с желание да четат книги и участват във фолклорните групи.

Надявам се с общи усилия на Настоятелството на НЧ “Д.Полянов-1962“ и населението на с.Костино, ще успеем да направим живота на младото поколение по интересен и весел.

##  ПРЕДСЕДАТЕЛ:….............................

##  /Севгюл Сюлейман /

##  Читалищен Секретар:…………………

##  /Хакиме Сали/

#  16.03.2023год.

##  с.Костино